בריאנה תרוסל

בריאנה תרוסל (באנגלית: Brianna Throssell; נולדה ב-10 בפברואר 1996) היא שחיינית אוסטרלית, אלופת עולם (קוואנגג'ו 2019) במשחה שליחות 4x100 מטר חופשי ו-4x200 מטר חופשי ושיאנית עולם בעבר במשחה שליחות 4x200 מטר חופשי.

ביוגרפיה 
תרוסל נולדה וגדלה בסאביאקו, אוסטרליה המערבית, פרבר של פרת'.

2015
באליפות העולם שנערכה בקאזאן, רוסיה בשנת 2015 סיימה תרוסל במקום רביעי במשחה ל-200 מטר פרפר בתוצאה של 2:06.78 דקות.

2016
באולימפיאדת ריו דה ז'ניירו (2016) סיימה תרוסל במקום שמיני במשחה ל-200 מטר פרפר בתוצאה של 2:07.87 דקות. בשלב המוקדמות היא קבעה תוצאה של 2:07.76 דקות ועלתה מהמקום העשירי לשלב חצי הגמר שבו קבעה תוצאה של 2:07.19 דקות ועלתה מהמקום השביעי.

2017
באליפות העולם שנערכה בבודפשט, הונגריה ביולי 2017 זכתה תרוסל במדליית ארד לאחר ששחתה בשלב המוקדמות במשחה שליחות 4x100 מטר מעורב את סגנון הפרפר היא שחתה ב"זינוק שליחות" בתוצאה של 58.52 שניות. נוסף לכך, היא סיימה במקום 12 במשחה ל-100 מטר פרפר בתוצאה של 58.21 שניות ובמקום 16 במשחה ל-200 מטר פרפר בתוצאה של 2:10.58 דקות, בשלב המוקדמות היא קבעה תוצאה של 2:08.98 ועלתה לשלב חצי הגמר מהמקום ה-11.

2018
במשחקי חבר העמים שנערכו בגולד קוסט 2018 זכתה תרוסל בשתי מדליות, זהב וארד. מדליית זהב במשחה שליחות 4x200 מטר חופשי בשיא משחקים חדש של 7:48.04 דקות, כשחיינית שנייה היא קבעה ב"זינוק שליחות" תוצאה של 1:57.60 דקות ומדליית ארד במשחה ל-100 מטר פרפר בתוצאה של 57.30 שניות.

2019

אלופה ושיאנית עולם
באליפות העולם שנערכה בקוואנגג'ו, קוריאה הדרומית ביולי 2019 זכתה תרוסל ב-4 מדליות: 2 זהב ו-2 כסף. מדליות זהב, במשחה שליחות 4x100 מטר חופשי ביחד עם ברונטה קמפבל, אמה מקיאן וקייט קמפבל בשיא אליפות חדש של 3:30.21 דקות, לפני ארצות הברית (3:31.02 דקות) וקנדה (3:31.78 דקות), כשחיינית שנייה היא שחתה ב"זינוק שליחות" תוצאה של 53.34 שניות ובמשחה שליחות 4x200 מטר חופשי ביחד עם אריארן טיטמוס, מדיסון וילסון ואמה מקיאן בשיא עולם חדש של 7:41.50 דקות, לפני ארצות הברית (7:41.87 דקות) וקנדה (7:44.35 דקות). כשחיינית שלישית היא שחתה ב"זינוק שליחות" תוצאה של 1:55.60 דקות. מדליות כסף, לאחר ששחתה בשלב המקודמות במשחה שליחות 4x100 מטר מעורב את סגנון הפרפר ב"זינוק שליחות" בתוצאה של 58.28 שניות ובמשחה שליחים 4x100 מטר משולב חופשי. היא סיימה במקום חמישי במשחה ל-100 מטר פרפר בתוצאה של 57.09 שניות, בשלב חצי הגמר היא קבעה תוצאה של 57.02 שניות. נוסף לכך, היא שחתה בשלב המוקדמות 200 מטר פרפר בתוצאה של 2:09.91 דקות ודורגה במקום 11 אך פרשה מהמשך התחרות במשחה זה.

ראו גם

קישורים חיצוניים 

שחייניות חופשי אוסטרליות
שחייניות פרפר אוסטרליות
אלופות עולם בשחייה
שיאניות עולם בשחייה
ילידות 1996
שחייניות אוסטרליות באולימפיאדת ריו דה ז'ניירו (2016)
אלופות אולימפיות אוסטרליות באולימפיאדת טוקיו (2020): שחייה
זוכות מדליית ארד אולימפית אוסטרליות באולימפיאדת טוקיו (2020): שחייה